Vicepreşedintele Consiliului Judeţean (CJ) Alba, Alin Cucui, a fost găsit miercuri dimineaţa spânzurat într-un imobil din Alba Iulia, potrivit unor surse judiciare citate de Agerpres. Acesta se afla la al doilea mandat de vicepreşedinte al CJ Alba. În vârstă de 41 de ani, Alin Cucui era căsătorit şi avea un copil.

Poliţia efectuează cercetări în acest caz.



UPDATE 10.08 Ziarul local Ziarul local Unirea scrie că acesta fost găsit în casa părinților săi. ”Avem o echipă de cercetare la fața locului. Se pare că este vorba despre o sinucidere”, potrivit Poliției Alba.

Alin Cucui a fost reales vicepreședinte al Consiliului Județean Alba în iunie 2016, prin votul consilierilor județeni. El a candidat pe listele PNL la alegeri, amintește sursa citată.

Deputatul liberal de Alba Florin Roman, un apropiat al lui Alin Cucui scrie pe Facebook că nu înțelege gestul acestuia:”Nu-mi găsesc cuvintele! E greu de înțeles de ce? Am lucrat împreuna, am trecut împreuna peste greutăți, ne-am bucurat și întristat împreuna...am fost alături la bine și la greu. Aline, nu știu ce a fost in capul tău...rămas bun prietene drag! Ne-ai lăsat un gol irecuperabil in suflete...Ne vei lipsi, frate!”.